**MODEL**

**Contract de prestari servicii de pază**

**Nr............./..................**

În temeiul Legii 98/2016 privind achizitiile publice cu modificarile si completarile ulterioare si a Hotararii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice,

**1. Părţile contractante**

**Centrul de Proiecte Culturale al Municipiului Bucuresti (ArCuB),** cu sediul in Mun. Bucuresti, Str. Lipscani, nr 84-90, sector 3, Bucuresti, cod unic de inregistrare 9658744, telefon/fax 021/7953602, cont trezorerie RO66TREZ7025010XXX000251, deschis la Trezoreria Sector 2, reprezentată prin **Ghimisi Lucian - Director**, în calitate de **ACHIZITOR,** pe de o parte

**şi**

**....................................................**, cu sediul in ........................, inregistrata la Oficiul Registrului Comertului sub nr. ..........................................., Cod unic de inregistrare: .........................................., inregistrata la ONRC sub nr.............................................., avand contul .......................................... , deschis la ...................................................., reprezentata prin ....................................................., in avand functia ......................................, în calitate de **prestator**, pe de altă parte.

a intervenit prezentul contract de servicii

***2. Definiţii***

2.1 - În prezentul contract următorii termeni vor fi interpretaţi astfel:

a) ***Contract*** - actul juridic care reprezintă acordul de voinţă al celor două părţi, încheiat între o autoritate contractantă - în calitate de achizitor şi un prestator de servicii - în calitate de prestator;

b) ***achizitor şi prestator*** - părţile contractante, aşa cum sunt acestea numite în prezentul contract;

c) ***preţul contractului* -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) ***servicii*** *-* totalitatea activităţilor a căror prestare face obiectul contractului, aşa cum sunt cuprinse în documentatia de atribuire si oferta;

e) ***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f) ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*g)* ***zi*** - zi calendaristică; ***an*** - 365 de zile.

***3. Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***4. Obiectul şi preţul contractului***

4.1. - Prestatorul se obligă să să presteze - **Servicii de paza pentru asigurarea pazei obiectivelor si bunurilor materiale ale ARCUB**, în perioada/perioadele convenite şi în conformitate cu obligaţiile asumate prin prezentul contract.

4.2. - Achizitorul se obligă să plătească prestatorului preţul convenit pentru îndeplinirea contractului - **Servicii de pază pentru asigurarea pazei obiectivelor si bunurilor materiale ale ARCUB** ***.***

**5. Preţul contractului**

5.1. - Preţul convenit pentru îndeplinirea contractului, plătibil prestatorului de către achizitor, este de maxim **..............................** **lei fără TVA .** Plata taxei pe valoare adăugată se va face la cota TVA prevăzută de legislația în vigoare la data facturării.

**6. *Durata contractului***

6.1. – Prestatorul se obligă să presteze serviciile începând cu data de 01.06.2019 până la 31.12.2019.

6.2. - Contractul intră în vigoare în momentul semnării acestuia de către ambele părţi.

***7. Standarde***

7.1 Serviciile prestate în baza contractului vor respecta standardele prezentate de către prestator în propunerea sa tehnică.

**8. *Documentele contractului***

8.1 - Documentele contractului sunt:

*a) propunerea tehnică şi propunerea financiară;*

*b) graficul de îndeplinire a contractului;*

*c) acte aditionale daca este cazul;*

***9.* *Obligaţiile si responsabilitati***

***9.1.* Obligaţiile şi responsabilitatea prestatorului:**

9.1.1 - Prestatorul are obligația de a presta serviciile prevăzute în contract cu profesionalismul şi promptitudinea cuvenite angajamentului asumat în conformitate cu propunerea sa tehnică

9.1.2 – Prestatorul are obligația de participa la predarea - preluarea posturilor de paza, la cererea Achizitorului, pana in data de 01.06.2019.

9.1.2- Prestatorul trebuie să asigure efectivul de personal de pază conform solicitărilor caietului de sarcini și să presteze serviciile la obiectivele stabilite în conformitate cu planul de pază;

9.1.3 - Prestatorul trebuie să deţină licenţă de funcţionare emisă de Inspectoratul general de Poliție, conform Legii nr.333/2003 cu modificările și completările ulterioare;

9.1.4- Personalul care efectuează serviciul de pază trebuie să fie atestat conform Legii nr.333/2003;

9.1.5- Să informeze conducerea achizitorului în termen de 24 ore, despre neregulile constatate și abaterile săvârșite de personalul unității achizitoare cu privire la nerespectarea accesului în unitate, despre sustragerea de bunuri, sau alte probleme care contravin regulamentului de ordine interioară a achizitorului;

9.1.6 - Să asigure echiparea personalului cu uniforme corespunzătoare anotimpului, precum și dotarea cu echipament și alte mijloace necesare executării misiunilor, inclusiv mașină de intervenție, atunci cand este cazul;

9.1.7 - Să dețină dispecerat de monitorizare cu echipaje de intervenție, avizat conform Legii nr.333/2003, în dotare proprie sau prin contract sau acord de colaborare sau acord de subcontractare sau acord de contractare cu un operator economic, sau dispecerat național care să poată comunica prin module de comunicare GPS, GPRS, să aibă linii telefonice mobile GSM și să comunice prin protocol contact ID;

9.1.8 - Prestatorul este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului;

9.1.9 - Prestatorul trebuie să respecte condiţiile impuse de legislația în vigoare privind paza şi protecţia unităţii, protecţia muncii, prevenirea şi stingerea incendiilor precum şi protecţia mediului;

9.1.10 - Instruirea personalului de pază revine prestatorului precum şi răspunderea care incumbă din nerespectarea prevederilor legale;

9.1.11- Prestatorul va suporta sancţiunile aplicate în urma controalelor organelor abilitate, în situaţia în care prestatorul este sancţionat în mod repetat, achizitorul va denunţa unilateral contractual;

9.1.12- În situaţia sustragerilor de bunuri din unitate şi în urma cercetărilor efectuate de organele de poliţie, dacă se constată vinovăţia agenţilor de pază, prejudiciul va fi recuperat de la prestator;

9.1.13-Să prezinte lista nominală cu personalul avizat şi atestat să-şi desfăşoare activitatea în fiecare obiectiv;

9.1.14-Transportul personalului la și de la locul de muncă, se asigură de către prestator. Situația detaliată a bunurilor din perimetrul fiecărui post de pază, sarcinile specifice ale acestora, modul de conlucrare dintre posturi, responsabilitățile, regulile de acces, etc., sunt prevăzute în consemnul special al fiecărui post, ca parte integrantă a planului de pază, care se va întocmi de către prestator și va fi avizat de către Poliția municipiului Bucuresti;

9.1.15-Coordonarea serviciului de pază se va face de către șeful de obiectiv, șefii de tură, prin aceasta asigurându-se controlul activității de pază și legătura permanentă cu achizitorul serviciului de pază;

9.1.16-Organizarea și derularea activității de pază se efectuează în conformitate cu Legea nr.333/2003, privind paza obiectivelor, valorilor și protecția persoanelor.

**9.2.Obligaţiile şi responsabilitatea personalului de pază şi protecţie**

9.2.1- Să poarte costumul convenit, însemnele firmei, mijloacele de comunicare, mijloacele de imobilizare şi alte dotări şi accesorii necesare pentru prestarea serviciilor;

9.2.2.- Să cunoască în amănunţime obiectivul şi particularităţile sale;

9.2.3- Să asigure paza şi apărarea integrităţii tuturor bunurilor şi valorilor aflate în interiorul obiectivului, precum şi a obiectivului general;

9.2.4-Să-şi înştiinţeze de îndată șefii ierarhici despre producerea oricărui eveniment în timpul exercitării serviciului şi despre măsurile luate, acestea fiind aduse în regim de urgenţă la cunoștința factorilor de conducere a obiectivului;

9.2.5-Să sesizeze poliţia despre faptele de natură să prejudicieze patrimoniul unităţii şi să dea concursul la prinderea infractorilor şi recuperarea bunurilor şi valorilor;

9.2.6-Să raporteze în permanenţă factorilor cărora le este subordonat evenimentele legate de îndeplinirea obligaţiilor de serviciu;

9.2.7- Să păstreze confidenţialitatea deplină în legătură cu activitatea sa şi cu datele şi informaţiile la care are acces în legătură cu obiectivul beneficiarului;

9.2.8- Să poarte permanent în timpul serviciului uniforma şi dotările obligatorii

9.2.9- Să nu părăsească sub nici un motiv postul, decât în condiţii strict prevăzute pentru acesta, prevăzute în planul de pază;

9.2.10- Să respecte întocmai regulile interne specifice obiectivului pe care îl deserveşte;

9.2.11- Să desfăşoare activitatea pentru care a fost angajat cu maximă discreţie şi cu respect pentru beneficiar, angajaţii şi clienţii acestuia;

9.2.12- Să coopereze în permanenţă cu factorii desemnaţi de conducerea beneficiarului în scopul unei bune desfăşurări a activităţii de pază şi protecţie;

9.2.13- Să răspundă pentru prejudiciile cauzate beneficiarului din culpa sa, în calitate de comitent pentru prepusul său, în strictă conformitate cu legea şi alte acte juridice întocmite pentru realizarea acestei răspunderi;

9.2.14- Să asigure în măsura posibilităţilor, servicii suplimentare la solicitarea expresă a beneficiarului;

9.2.15- Să verifice la terminarea programului sistemul de închidere: ferestre, uşi, depozite, magazii, caserii

***10*. *Obligaţiile principale ale achizitorului***

10.1. – Achizitorul se obligă să plătească preţul convenit în prezentul contract pentru serviciile prestate.

10.2. - Achizitorul se obligă să recepţioneze serviciile prestate în termenul convenit.

***11.* *Sancţiuni pentru neîndeplinirea culpabilă a obligaţiilor***

11.1. - În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală din preţul contractului de 0,01%/zi de întârziere.

11.2. - În cazul în care achizitorul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu o cotă procentuală din plata neefectuată de 0,01% /zi de întârziere.

11.5. - Achizitorul îşi rezervă dreptul de a denunța la contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunțare să nu prejudicieze sau să afecteze dreptul la acţiune sau despăgubire pentru prestator. In acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***12. Garanţia de bună execuţie a contractului***

12.1 – Prestatorul se obligă să constituie garanţia de bună execuţie a contractului înainte de data de ................ în cuantum de ……., pentru perioada de …… şi oricum înainte de data de începere a prestării serviciilor .............. sub forma unui instrument de garantare emis în condiţiile legii de o societate bancară sau de o societate de asigurări.

*(se precizează modul de constituire, cuantumul şi perioada de constituire a garanţiei de bună execuţie).*

12.2. (1) În situaţia în care părţile convin prelungirea termenului de prestari servicii contractate, pentru orice motiv (inclusiv forţa majoră), executantul are obligaţia de a prelungi valabilitatea garanţiei de bună execuţie, în maxim …. zile *(se va completa nr. de zile agreat)* de la data intrării în vigoare a actului adiţional.

(2) Garanţie de bună execuţie ce se va prelungi va fi valabilă de la data expirării celei iniţiale pe perioada de prelungire a termenului de executie pînă la semnarea procesului-verbal de recepţie la terminarea lucrarilor.

12.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate.

***13. Modalităţi de plată***

13.1. - Achizitorul are obligaţia de a efectua plata serviciilor achiziționate prin ordin de plată, în termen de **maxim 30 zile** de la primirea documentelor emise de prestator şi a procesului verbal de recepţie cantitativă şi calitativă. Nu se acceptă plata în avans conform HG 264/2003 modificată şi completată.

* + 1. Platile se efectueaza luna urmatoare, pentru serviciile de paza prestate in luna anterioara, pe baza facturilor emise de **PRESTATOR** şi a procesului verbal de recepţie cantitativă şi calitativă;
    2. Platile pe baza ordinului de plata se vor efectua in urmatoarele conturi:
* **………………………………………………………………………………..;**

13.1.3In ordinul de plata se va mentiona in mod obligatoriu, de catre Achizitor, numarul facturii emise, al contractului si numele titularului contractului.

***14. Recepţie şi verificări***

14.1. - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

14.2. - Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract. Achizitorul are obligaţia de a notifica în scris prestatorului, identitatea persoanelor împuternicite pentru acest scop.

***15. Începere, finalizare, întârzieri, sistare***

15.1. - (1) Prestatorul are obligaţia de a începe prestarea serviciilor în data de 01.06.2019.

(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

a) prelungirea perioadei de prestare a serviciului; şi

b) totalul cheltuielilor aferente, dacă este cazul, care se vor adăuga la preţul contractului.

15.2. - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului,

alte circumstanţe neobişnuite susceptibile de a surveni, altfel decât prin încălcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

15.3. - Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

15.4. - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

***16****.* ***Încetarea şi*** ***rezilierea contractului***

16.1. - Prezentul Contract va înceta de drept:

* la data prevăzută în Contract;
* la data intervenţiei unui act de autoritate;
* la apariţia unor circumstanţe care nu au putut fi prevăzute la data încheierii acestuia şi care conduc la modificarea clauzelor contractuale în asemenea măsură încât îndeplinirea Contractului ar fi contrară achizitorului şi interesului public; acest fapt va fi notificat prestatorului în termen de 10 zile de la momentul apariţiei unor astfel de circumstanţe sau de la momentul în care achizitorul a avut cunoştinţă despre apariţia unor astfel de circumstanţe.

16.2. - Nerespectarea obligaţiilor asumate prin prezentul Contract de către una dintre părţi dă dreptul părţii lezate de a cere rezilierea contractului şi de a pretinde plata de daune-interese.

16.3. - Achizitorul poate rezilia unilateral Contractul, cu o notificare prealabilă de 10 (zece) zile, adresat, în scris, prestatorului, în oricare dintre situaţiile următoare, dar nelimitându-se la acestea:

1. prestatorul nu execută contractul în conformitate cu obligaţiile asumate;
2. prestatorul refuză sau omite să aducă la îndeplinire dispoziţiile emise de către achizitor sau de către reprezentantul său autorizat;
3. prestatorul cesionează contractul sau subcontractează fără a avea acordul scris al achizitorului;
4. prestatorul face obiectul unei proceduri de insolvenţă, dizolvare, administrare judiciară sau sub controlul altei autorităţi a încheiat o înţelegere cu creditorii privind plata datoriilor, şi-a suspendat activitatea sau se află într-o situaţie asemănătoare rezultând dintr-o procedură similară reglementată de legislaţia sau reglementările de la nivel naţional;
5. prestatorul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;
6. prestatorul se află în culpă profesională gravă ce poate fi dovedită prin orice mijloc de probă pe care achizitorul îl poate justifica;
7. împotriva prestatorului a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor financiare ale CE (Comisia Europeană);
8. are loc orice modificare organizaţională care implică o schimbare cu privire la personalitatea juridică, natura sau controlul prestatorului, cu excepţia situaţiei în care asemenea modificări sunt înregistrate într-un act adiţional la prezentul contract;
9. apariţia oricărei alte incapacităţi legale care să împiedice executarea Contractului.

16.4. - În cazul prevăzut la clauza 16.3 prestatorul are dreptul de a pretinde numai plata corespunzătoare pentru partea din contract îndeplinită până la data rezilierii unilaterale a Contractului, pierzând garanţia de bună execuţie. Achizitorul va reţine şi penalităţile acumulate ca urmare a depăşirii termenelor de execuţie prevăzute în prezentul contract.

***17. Ajustarea contractului***.

17.1. - Ajustarea se va efectua în situatiile în care exista modificari legislative, al caror efect se reflecta în cresterea/diminuarea costurilor pe baza carora s-a fundamentat pretul ofertat. În acest caz, ajustarea se va face conform influentelor date de respectivele modificari legislative.

***18. Subcontractanţi***

18.1. - Prestatorul nu subcontracteaza serviciile prezentului contract, fara acceptul prealabil al Achizitorului.

***19. Forţa majoră***

19.1. - Forţa majoră este constatată de o autoritate competentă.

19.2. - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

19.4. - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5. - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

19.6. - Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretindă celeilalte daune-interese.

***20. Soluţionarea litigiilor***

20.1. - Achizitorul şi executantul vor face toate eforturile pentru a soluţiona pe cale amiabilă, prin tratative directe, orice divergenţe apărute între ei în cadrul sau în legătură cu îndeplinirea Contractului..

20.2. - Dacă, părţile nu soluţionează pe cale amiabilă divergenţele apărute între ei în cadrul sau în legătură cu îndeplinirea Contractului, acestea vor fi soluţionate de către instanţele judecătoreşti competente.

**21.** ***Clauza penală***

21.1. - (1) În cazul în care prestatorul întârzie în mod nejustificat, cu mai mult de 15 zile începerea lucrărilor contractate, sau reluarea acestora într-un termen mai mare de 15 zile de la data opririi acestora, achizitorul va putea rezilia prezentul Contract cu respectarea condiţiilor prevăzute la art.16.2.. În acest caz, prestatorul va fi obligat să plătească o despăgubire echivalentă cu 50% din valoarea prezentului contract.

(2) Dacă prestatorul, în mod nejustificat și din vina sa exclusivă, întârzie cu mai mult de 15 zile finalizarea contractului, atunci prestatorul este obligat să plătească o despăgubire echivalentă cu 1% pe zi de întârziere din valoarea contractului rămas de executat.

21.2. - Executarea parţială a obiectului prezentului contract nu dă dreptul prestatorului de a diminua, proporţional cu procentul execuţiei, suma pe care o datorează conform prevederilor prezentului articol.

***22. Cesiunea***

22.1. Într-un contract de achiziţie publică este permisă doar cesiunea creanţelor născute din acel contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

***23. Caracterul public al contractului***

23.1. - (1) Dosarul achiziţiei publice are caracter de document public.

(2) Accesul la aceste informaţii poate fi restricţionat în cazul în care acestea sunt clasificate prin acordul părţilor sau protejate de un drept de proprietate intelectuală, potrivit legii.

(3) În cazul în care s-a precizat confidenţialitatea anumitor clauze, o parte contractantă nu are dreptul de a face cunoscută respectiva prevedere fără acordul scris al celeilalte părţi, cu două excepţii:

* informaţia era cunoscută părţii contractante înainte ca ea sa fi fost primită de la cealaltă parte contractantă;
* partea contractantă a fost obligată în mod legal să dezvăluie informaţia.

***24. Limba care guvernează contractul***

24.1. - Limba care guvernează contractul este limba română.

***25. Comunicări***

25.1. - (1) Orice comunicare între părţi, referitoare la îndeplinirea prezentului contract, trebuie să fie transmisă în scris la sediile părţilor contractante indicate în art. 1 al prezentului Contract.

(2) Orice document scris trebuie înregistrat atât în momentul transmiterii, cât şi în momentul primirii de către fiecare parte contractantă.

25.2. - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***26. Legea aplicabilă contractului***

26.1. - Contractul va fi interpretat conform legilor din România.

Părţile au înteles să încheie azi ............................................... prezentul contract în 3 (trei) exemplare, 2 pentru autoritatea contractantă și unul pentru operatorul economic.

Achizitor, Prestator,

**ARCUB .......................................................**